-Հատուկ ֆիքսված ոճ չունեմ, աշխատանքի վայրում նախընտրում եմ դասական ոճ, աշխատանքից դուրս՝ ազատ: Բարձակրունկ կրում եմ բացառապես աշխատանքի վայրում: Աշխատասենյակում կոշիկներ ունեմ և աշխատանքը ավարտելուց հետո միանգամից փոխում եմ բարձրակրունկները, որովհետև ոտքով եմ տուն գնում: Բացարձակ չեմ հասկանում ՝ ինչպես են առօրյայում դրանք կրում: Ցավոք սրտի, հաճախ է խեղաթյուրվում աշխատանքային և առօրյա դրեսս-կոդը: Փողոցում տեսնել ընթացիկ գործերով զբաղվող, ոչ թե ինչ-որ հատուկ միջոցառման գնացող բարձրակրունկներով տիկնիկների նոնսեն է: Ես նախընտրում եմ ջինսեր, թեթև բլուզներ: Ամենակարևորը հարմարավետությունն ու բնական կտորներն են՝ բամբակ, մետաքս: Արհեստական կտորներ չեմ կարողանում կրել: Հաճախ զարմանում եմ, թե որտեղից են ոմանք գտնում 50-ականներին ակտուալ կրեպի կտորից կոստյումներ, որոնք վաղուց շրջանառությունից դուրս են եկել, ընդ որում՝աչք ծակող, վուլգար գույներով: